చిరునవ్వులే చిరునామాలు
Published : 12/04/2022 20:40 IST
ఆలుమగల మధ్య అరమరికల్లేకుండా, హాయిగా, ఆనందంగా సాగే సంసారానికి చిరునవ్వులే చిరుమానాలు. దంపతుల మధ్య శారీరక, మానసిక ఉత్సాహానికి దోహదపడే సంతోషాలు విరిజల్లుల్లా కురియాలంటే తప్పనిసరిగా కొన్ని జాగ్రత్తలు పాటించాల్సిందే. అవేంటో తెలుసుకుంటే ఆనంద దాంపత్యానికి మార్గం దొరికినట్టేగా మరి!
సుప్రియ, సురేష్‌లకు 6 నెలల క్రితం వివాహమైంది. మొదటి మూడు నెలలు హ్యాపీగానే గడిపేశారు. నాలుగో నెలలో అడుగు పెట్టారో లేదో చిరాకు పరాకులు మొదలయ్యాయి. మొగుడు-పెళ్లాల మధ్య చిన్న చిన్న విషయాలకు మనస్పర్థలు రావడం.. వాదనలు చోటుచేసుకోవడమనేది ప్రతి కాపురంలోనూ సాధారణమైన విషయమే. కానీ, సమస్య మరీ తీవ్రస్థాయికి చేరుకుంటున్నప్పుడు మాత్రం దానిని గమనించి విభేదాల ద్వారా ఆలుమగల సంతోషాలు చేజారిపోకుండా జాగ్రత్తపడాలి. అప్పుడే దాంపత్యం గాఢత పెరిగి, ప్రేమబంధం మరింత పటిష్టమవుతుంది. చిన్నపాటి వాదనలు చోటుచేసుకొన్నప్పుడు వెంటనే నువ్వెంత అంటే నువ్వెంత అనుకోకుండా పెళ్త్లెన కొత్తల్లో ఇద్దరి మధ్య చోటుచేసుకున్న మధురమైన జ్ఞాపకాలను ఒక్కసారి తలచుకుని చూడండి.. మీ ఇద్దరి మధ్య ఉన్న కలతలన్నీ పరార్ కావాల్సిందే!
నవ్వుతూ... నవ్విస్తూ...
భార్యాభర్తల మధ్య చిన్నపాటి వాదనలు తలెత్తినప్పుడు వీలైనంత వరకు ఇరువురూ వాటిని తేలిగ్గా తీసుకుని, నవ్వుతూ.. నవ్విస్తూ.. ముందుకు సాగిపోవాలి. ప్రతి విషయాన్నీ నవ్వుతూ తేలిగ్గా తీసుకోవడమే కాదు.. ఎదుటివారిని నవ్వించడం కూడా తెలిసుండాలి. అయితే భాగస్వామి కదా అని.. అన్ని వేళలా నవ్వించేందుకు చేసే ప్రయత్నాలు కొన్నిసార్లు ఫలించకపోవచ్చు. ఎదుటివారు నొచ్చుకోవచ్చు కూడా. కొన్ని సందర్భాల్లో మీరు అవమానకర ధోరణిలో మాట్లాడుతున్నారనే అభిప్రాయం ఎదుటివారికి కలగవచ్చు. అదే జరిగితే మీ బంధం చిక్కుల్లో పడినట్లే. అందుకే ఎదుటివారు నొచ్చుకుంటున్నట్లు ఏ మాత్రం సంకేతం అందినా.. తక్షణం మౌనం వహించడం మేలు. మాటలు విసురుకోవడం వల్ల మనసులు గాయపడతాయని గ్రహిస్తే తగవులు సర్దుకోవడమే కాదు.. అనుబంధాలు కూడా వెల్లివిరుస్తాయి.
గమనించి మాట్లాడాలి..
కొందరు బాధలోనైనా సరే.. ఉద్వేగాలను పెద్దగా పట్టించుకోకుండా సరదాగా మాట్లాడేస్తుంటారు. కానీ ఎదుటివారి బాధను కూడా గమనించి మాట్లాడాలి. బాధ కలిగే సందర్భాన్ని అంతే నెమ్మదిగా చెప్పాలి తప్ప.. సరదాగా తీసుకోకూడదు. ఇలా జాగ్రత్తగా మసలుకుంటూ, ప్రతి చిన్న విషయానికీ రాద్ధాంతం చేయని మీ తీరు భాగస్వామిలో మీపై భరోసాని, కాపురంపై నమ్మకాన్ని పెంచుతాయి. ఫలితంగా కలతలేవీ మీ కాపురం దరికి అంత తొందరగా చేరవు. కాబట్టి మీ దాంపత్యం ప్రశాంతతకు చిరునామాగా నిలుస్తుంది. అంతేకాదు, ఇరువురూ అనవసరపు చర్చలతో వాదులాడుకోవడానికి తర్వాత్తర్వాత ఆలోచిస్తారు కూడా. ఒక్కోసారి అనవసరంగా జరిగిన అలాంటి సంఘటనలు గుర్తుకొస్తే మీలో మీరే నవ్వుకుంటారు. అలాగని, వాటిని అంత తేలికగా తీసిపారేయకండి. అవి మీ మధ్య అగాథాల్ని పెంచే అవకాశాలూ లేకపోలేదు. అందుకే వీలైనంత వరకు గొడవలు, వాదనలు రాకుండా జాగ్రత్తగా ఉండటం మేలు.
chirunavvule chirunamalu
Published : 12/04/2022 20:40 IST
aalumagala madhya aramarikallekunda, haayigaa, aanandamgaa saage samsaaraaniki chirunavvule chirumaanaalu. dampatula madhya saareeraka, maanasika utsaahaaniki dohadapade santoshaalu virijallulla kuriyalante tappanisarigaa konni jaagrattalu paatinchaalsinde. avento telusukunte aananda daampatyaaniki maargam dorikinattegaa mari!
supriya, sureshelaku 6 nelala kritam vivaahamaindi. modati moodu nelalu happeegane gadipesaru. naalugo nelalo adugu pettaro ledho chiraaku paraakulu modalayyayi. mogudu-pellaala madhya chinna chinna vishayaalaku manasparthalu ravadam.. vaadanalu chotuchesukovadamanedi prati kaapuramloonuu saadhaaranamaina vishayame. cony, samasya mari teevrasthaayiki cherukuntunnappudu maatram daanini gamaninchi vibhedaala dwara aalumagala santoshaalu chejaripokunda jaagrattapadaali. appude daampatyam gaadata perigi, premabandham marinta patishtamavutundi. chinnapati vaadanalu chotuchesukonnappudu ventane nuvventa ante nuvventa anukokunda peltlena kottallo iddari madhya chotuchesukunna madhuramaina ghnaapakaalanu okkasari talachukuni chudandi.. mee iddari madhya unna kalatalannee parar kavalsinde!
navvutuu... navvistuu...
bhaaryaabhartala madhya chinnapati vaadanalu talettinappudu veelainanta varaku iruvuruu vaatini teliggaa teesukuni, navvutuu.. navvistuu.. munduku sagipovali. prati vishayaannii navvutuu teliggaa teesukovadame kaadu.. edutivaarini navvinchadam kuudaa telisundaali. ayithe bhagaswamy kada ani.. anni vaelalaa navvinchenduku chese prayatnaalu konnisaarlu phalinchakapovachhu. edutivaaru nochukovachhu kuudaa. konni sandarbhaallo meeru avamanakara dhoranilo maatlaadutunnaarane abhiprayam edutivaariki kalagavacchu. adhe jarigithe mee bandham chikkullo padinatle. anduke edutivaaru nochukuntunnatlu e maatram sanketam andina.. takshanam mounam vahinchadam melu. maatalu visurukovadam valla manasulu gaayapadataayani grahiste tagavulu sardukovadame kaadu.. anubandhaalu kuudaa vellivirustaayi.
gamaninchi matladali..
kondaru badhalonaina sare.. udvegaalanu peddagaa pattinchukokunda saradaagaa matladestuntaru. cony edutivaari baadhanu kuudaa gamaninchi matladali. baadha kalige sandarbhaanni anthe nemmadigaa cheppali tappa.. saradaagaa teesukokudadu. ilaa jaagrattagaa masalukuntu, prati chinna vishayaanikii raaddhaantam cheyani mee teeru bhagaswamilo meepai bharosani, kaapurampai nammakaanni penchutaayi. phalitamgaa kalatalevee mee kapuram dariki anta tondaragaa cheravu. kabatti mee daampatyam prasaantataku chirunamaga nilustundi. antekaadu, iruvuruu anavasarapu charchalatho vaadulaadukoovadaaniki tarvaattarvaata aalochistaaru kuudaa. okkosari anavasaramgaa jarigina alanti sanghatanalu gurtukoste meelo meere navvukuntaaru. alaagani, vaatini anta telikagaa teesipaareyakandi. avi mee madhya agaathaalni penche avakaasaaluu lekapoledu. anduke veelainanta varaku godavalu, vaadanalu rakunda jaagrattagaa undatam melu.